OpenLLM-France/wikimedia huggingface dataset:
# Bon Air (Alabama)

Bon Air és una població dels Estats Units a l'estat d'Alabama. Segons el cens del 2007 tenia 95 habitants.

## Demografia

Segons el cens del 2000, Bon Air tenia 96 habitants, 41 habitatges, i 25 famílies. La densitat de població era de 28,1 habitants/km².
Dels 41 habitatges en un 19,5% hi vivien nens de menys de 18 anys, en un 48,8% hi vivien parelles casades, en un 12,2% dones solteres, i en un 39% no eren unitats familiars. En el 36,6% dels habitatges hi vivien persones soles el 9,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,34 i el nombre mitjà de persones que vivien en cada família era de 3,08.
Per edats la població es repartia de la següent manera: un 18,8% tenia menys de 18 anys, un 6,3% entre 18 i 24, un 34,4% entre 25 i 44, un 32,3% de 45 a 60 i un 8,3% 65 anys o més.
L'edat mediana era de 43 anys. Per cada 100 dones hi havia 84,6 homes. Per cada 100 dones de 18 o més anys hi havia 95 homes.
La renda mediana per habitatge era de 33.125 $ i la renda mediana per família de 36.667 $. Els homes tenien una renda mediana de 30.000 $ mentre que les dones 17.083 $. La renda per capita de la població era de 13.075 $. Aproximadament el 13,3% de les famílies i el 29% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
# Carmichaèlia

Carmichaelieae és una tribu de plantes amb flors que pertany a la subfamília faboideae dins de la família de les fabàcies.

## Gèneres

* Carmichaelia
* Chordospartium
* Corallospartium
* Notospartium
* Streblorrhiza
# El meu sistema

El meu sistema (títol original en alemany: Mein System) és un llibre d'escacs escrit per Aron Nimzowitsch. Originalment concebut com una sèrie de cinc fulletons editats entre 1925 i 1927, el llibre — una de les primeres obres vinculades a l'hipermodernisme — introduí molts conceptes nous lligats a aquesta moderna escola de pensament. En general, hom considera aquest llibre una de les més importants obres de teoria escaquística de tots els temps. Es troba entre els cinc llibres d'escacs més venuts de la història.

## Continguts

El llibre està dividit en tres parts: Els elements, Joc posicional, i Partides il·lustratives.

### Els elements

A Els elements (en alemany: Die Elemente), Nimzowitsch hi escriu sobre els principis bàsics del seu "sistema". Destaca els següents, entre els elements d'estratègia escaquística:
* El centre
* Joc a les columnes obertes
* Joc a la setena i vuitena files
* Els peons passats
* La clavada
* Els escacs a la descoberta
* El canvi
* La cadena de peons

### Joc de posició

La següent part, Joc de posició (en alemany: Das Positionsspiel), és completament basada en els "elements" tractats a la primera part. En ella, Nimzowitsch explica com jugar per obtenir avantatge posicional. En particular, argumenta que el centre pot ser controlat de manera efectiva fent servir peces en lloc de peons. Aquest concepte, que és actualment acceptat per tothom, és un dels principis fonalmentals i una de les novetats introduïdes per l'escola hipermoderna d'escacs.

### Partides il·lustratives

La tercera part, Partides il·lustratives conté cinquanta partides comentades de Nimzowitsch, a les quals es refereix durant el llibre.

## Edicions

* L'edició original en alemany es va publicar el 1925. Aquesta edició és actualment fora de catàleg.
* El 1929-1930, s'edità en anglès amb el títol My System, traduït per Philip Hereford, i publicat per Harcourt Trade Publishers.
* El 1965, l'editorial Ricardo Aguilera l'edità en castellà, amb el títol Mi sistema (ISBN 84-7005-116-4)

## Referències

* ↑ «Nota biogràfica d'Aron Nimzowitsch» (en anglès). [Consulta: 24 gener 2011].
* ↑ «The Top 10 Chess Books Every Chess Player Should Read» (en anglès). chess.com, 11-09-2019 [Consulta: 19 setembre 2019].

## Bibliografia

* Aron Nimzowitsch. My System. Reprinted. B.T Batsford Ltd, 1987. ISBN 0-7134-5655-8.
# Bosc d'en Batalla

La masia Bosc d'en Batalla és un edifici del municipi de Valls (Alt Camp) inclòs en l'Inventari del Patrimoni Arquitectònic de Catalunya. Forma part del conjunt de les Masies dels Boscos.

## Descripció

Edifici situat en un ampli jardí i envoltat per terres de conreu al qual s'accedeix a través d'una llarga escalinata molt pronunciada. La casa és de planta baixa i dos pisos amb capella annexa a la part esquerra, i un campanar. La façana principal presenta porxe a la planta baixa, sostingut per 4 pilars de pedra. A la part superior del porxo i a l'altura del primer pis hi ha una terrassa amb barana de ferro. La capella està coberta per una cúpula de pissarra, s'obre a una galeria porticada i té un campanar. Hi ha dependències modernes en aquesta part de l'edifici. Els materials emprats en la construcció són: pedra amb tova en la planta baixa, i maó en la part superior.
Enmig de palmeres, pins i flora autòctona, es troba aquest edifici. La façana principal presenta porxe a la planta baixa que està sustentat per tres pilastres de secció quadrada i són de pedra, que en el pis superior i a l'altura del primer pis hi ha una terrassa amb barana de ferro amb dues portes balconeres per entrar a l'habitatge; en aquesta façana i planta, hi ha una tercera porta balconera. A la segona planta, sols n'hi ha una que té dues mènsules de suport; a més hi ha una finestra a cadascun dels costats a la coberta és transitable i està envoltada per un mur, que disposa de pilars, i alguns d'ells -els situats als extrems tenen unes copes al cim. Al mig de la coberta hi ha un cos de base quadrada amb dues obertures per cada costat. La façana situada a ponent té força interès arquitectònic la que al seu lateral esquerre hi ha una cúpula de pissarra de dimensions grans i que correspon a una capella.

## Història

La construcció és part del conjunt residencial del Bosc de Valls, format per extenses finques on es començà a edificar bàsicament a partir de 1840, un cop acabada la primera guerra carlina. Aquest bosc va pertànyer inicialment al notari Dasca de Valls. Era conegut amb el nom de "Can Vallduví". Posteriorment, va ser adquirit per la família Batalla que en l'actualitat continua essent-ne propietària. En el període de la guerra civil, la casa fou incendiada i amb el temps ha sofert diverses reformes. L'oratori era públic abans de la guerra i se seguia l'ofici religiós des de la galeria. Actualment, només es fa servir en comptades ocasions i a escala familiar. En aquest oratori s'hi venera a Sant Joan Baptista.

## Referències

* 1 2 3 «Bosc de Ca Batalla o Ca Valldoví». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 15 octubre 2013].
* ↑ «Goigs a sant Joan Baptista que es venera a la masia "Bosc d'en Batalla"». [Consulta: 2016].
# Cacosternum poyntoni

Cacosternum poyntoni és una espècie de granota que viu a Sud-àfrica.

## Referències

* Scott, E. & Minter, L. 2004. Cacosternum poyntoni. Llista Vermella d'Espècies Amenaçades de la UICN 2006. Consulta: 7 d'abril del 2008.
# Pseudocaranx wrighti

Pseudocaranx wrighti és una espècie de peix de la família dels caràngids i de l'ordre dels perciformes.

## Morfologia

Els mascles poden assolir els 70 cm de longitud total.

## Distribució geogràfica

Es troba al sud d'Austràlia (des d'Austràlia Occidental fins a Nova Gal·les del Sud).

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Jonathan Page

Jonathan Page (Tilton, Nou Hampshire, 16 de setembre de 1976) és un ciclista estatunidenc. Combina la carretera amb el ciclocròs, on ha aconseguit guanyar el campionat nacional diversos cops.

## Palmarès en ruta

* 1996
** Vencedor d'una etapa a la Volta a la Baixa Saxònia
* 2002
** 1r a la Green Mountain Stage Race i vencedor d'una etapa
* 2005
** 1r al Fitchburg Longsjo Classic i vencedor d'una etapa
** Vencedor d'una etapa a l'International Cycling Classic
* 2007
** Vencedor d'una etapa al Fitchburg Longsjo Classic
* 2008
** Vencedor d'una etapa a l'International Cycling Classic

## Palmarès en ciclocròs

* 1995-1996
** Campió dels Estats Units sub-23 en ciclocròs
* 1996-1997
** Campió dels Estats Units sub-23 en ciclocròs
* 2002-2003
** Campió dels Estats Units en ciclocròs
* 2003-2004
** Campió dels Estats Units en ciclocròs
* 2004-2005
** Campió dels Estats Units en ciclocròs
* 2012-2012
** Campió dels Estats Units en ciclocròs

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Cervillego de la Cruz

Cervillego de la Cruz és un municipi de la província de Valladolid a la comunitat autònoma espanyola de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 191 | 167 | 147 | 139 |
# El meu projecte de ciències

El meu projecte de ciències (títol original: My Science Project) és una pel·lícula estatunidenca dirigida per Jonathan R. Betuel el 1985. Ha estat doblada al català.

## Argument

Michael, un dropo de primera classe, es renyat sense parar pel seu professor de ciències Robert « Bob » Roberts. Quan li ha de proporcionar un projecte científic que faria pujar la seva nota, Michael decideix d'anar, amb la seva nova amiga anomenada « Ellie », a una vella reserva desafectada de l'exèrcit americà. Hi descobreix una màquina estranya que absorbeix l'energia elèctrica de qualsevol objecte que funciona amb electricitat (bombetes, preses de corrent, bateria de cotxe, etc.). Un cop carregada elèctricament, la màquina deforma les fronteres entre les dimensions, totes normalment separades a l'interior d'un mateix espai. Resultat: tot va de mal en pitjor, fins a suprimir totalment els límits de cada dimensió, barrejant-los llavors de manera catastròfica. El temps i l'espai es troben llavors panxa enlaire, totes les èpoques (Juràssic, Antiguitat, Edat Mitjana, futur llunyà, etc.) trobant-se en un sol i únic punt. Mentre Roberts, el seu professor de ciències, és enviat a la meitat dels anys 60, Michael ha de trobar la màquina amb la finalitat d'apagar-la i així redefinir les fronteres interdimensionals, tot salvant Ellie, la noia que estima.

## Repartiment

* John Stockwell: Michael 'Mike' Harlan
* Danielle von Zerneck: Ellie Sawyer
* Fisher Stevens: Vince Latello
* Raphael Sbarge: Sherman
* Richard Masur: detectiu Jack Nulty
* Barry Corbin: Lew Harlan
* Ann Wedgeworth: Dolores
* Dennis Hopper: Bob Roberts
* Candace Silvers: Irene
* Bonic Dremann: Matusky
* Pat Simmons: Crystal
* John Vidor: Jock n°1
* Vincent Barbour: Jock n°2
* Jaime Alba: Jock n°3
* Robert Beer: el president Eisenhower
* Pamela Springsteen: l'amiga de Ellie

## Banda sonora

* Hard To Believe interpretada per The Tubes
* Hit And Run interpretada per David Johansen
* My Mind's Made Up interpretada per Steve Johnstad
* Fish Cheer And I-Feel-Like-I'm Fixin' To Die Rag interpretada per Country Joe and the Fish
* The Warrior interpretada per Nick Gilder (en)
* My Science Project interpretada per The Tubes

## Al voltant de la pel·lícula

* Quan Dennis Hopper, que interpreta el professor Bob Roberts, torna a la seva època, porta la mateixa roba que Billy, el personatge que encarnava en Easy Rider.

## Referències

* ↑ esadir.cat. El meu projecte de ciències. esadir.cat.
* ↑ «My Science Project». The New York Times.
# Muribacinus gadiyuli

Muribacinus gadiyuli és una espècie extinta de marsupials carnívors. És un dels membres més primitius de la família dels tilacínids, a més de ser un dels més petits. Fou descrit a partir de material fòssil trobat a Riversleigh (Austràlia).

## Referències

* ↑ Wroe, S «Muribacinus gadiyuli, (Thylacinidae: Marsupialia), a Very Plesiomorphic Thylacinid from the Miocene of Riversleigh, Northwestern Queensland, and the Problem of Paraphyly for the Dasyuridae (Marsupialia)» (PDF) (en anglès). Journal of Paleontology, 70, 1996, pàg. 1.032-1.044.
# Circuit integrat de lectura

Un circuit integrat de lectura (ROIC) és un circuit integrat (IC) utilitzat específicament per llegir detectors d'un tipus particular. Són compatibles amb diferents tipus de detectors com infrarojos i ultraviolats. L'objectiu principal dels ROIC és acumular el fotocorrent de cada píxel i després transferir el senyal resultant a les aixetes de sortida per a la seva lectura. La tecnologia ROIC convencional emmagatzema la càrrega del senyal a cada píxel i després dirigeix el senyal a les aixetes de sortida per a la seva lectura. Això requereix emmagatzemar una gran càrrega de senyal a cada lloc de píxel i mantenir la relació senyal-soroll (o rang dinàmic) a mesura que el senyal es llegeix i es digitalitza.
Un ROIC té sortides analògiques d'alta velocitat per transmetre dades de píxels fora del circuit integrat. Si s'implementen sortides digitals, l'IC es coneix com a circuit integrat de lectura digital (DROIC).
Un circuit integrat de lectura digital (DROIC) és una classe de ROIC que utilitza la conversió analògica a digital (ADC) al xip per digitalitzar el fotocorrent acumulat a cada píxel de la matriu d'imatges. Els DROIC són més fàcils d'integrar en un sistema en comparació amb els ROIC, ja que la mida i la complexitat del paquet es redueixen, són menys sensibles al soroll i tenen una amplada de banda més gran en comparació amb les sortides analògiques.
Un circuit integrat de lectura de píxels digitals (DPROIC) és un ROIC que utilitza la conversió analògica a digital (ADC) al xip dins de cada píxel (o grup petit de píxels) per digitalitzar el fotocorrent acumulat dins de la matriu d'imatge. Els DPROIC tenen una amplada de banda encara més gran que els DROIC i poden augmentar significativament la capacitat del pou i el rang dinàmic del dispositiu.

## Referències

* ↑ Vincent, John David; Hodges, Steve; Vampola, John; Stegall, Mark; Pierce, Greg. Readout Integrated Circuits1 (en anglès). Wiley, 2016, p. 191–236. ISBN 978-1-119-01188-0.
* ↑ Zhang, Wukang; Chen, Honglei; Ding, Ruijun «Readout integrated circuit with multi-mode background suppression for long wavelength infrared focal plane arrays» (en anglès). Optical and Quantum Electronics, 53, 1, 28-11-2020, pàg. 4. DOI: 10.1007/s11082-020-02644-7. ISSN: 1572-817X.
* ↑ «Readout Integrated Circuits» (en anglès). https://www.photonics.com.+[Consulta: 11 abril 2023].
* ↑ «Readout Circuit for IR Imagers - Fraunhofer IMS» (en anglès). https://www.ims.fraunhofer.de.+[Consulta: 11 abril 2023].
# Benito Domínguez Casanova

Benito Domínguez (San Miguel de Abona, 13 d'octubre de 1979) és un futbolista canari, que juga de migcampista.
Es va formar a les categories inferiors del CD Tenerife, però tan sols va jugar un partit de lliga amb el primer equip, per a la temporada 97/98.
Posteriorment, la seua carrera s'ha orientat cap a equips canaris de divisions inferiors, com el San Miguel, el San Isidro o el Marino.
# Bòsnia i Hercegovina al Festival de la Cançó de Turkvisió

Bòsnia i Hercegovina ha participat en el Festival de la Cançó de Turkvisió dues vegades des que van fer el seu debut a l'any 2013. L'emissora bosniana, Hayat TV, ha estat l'organitzadora de l'entrada de Bòsnia des la seva entrada al concurs. A l'any 2013, l'entrada de Bòsnia, amb la cançó Ters Bosanka, es va classificar per a la gran final, on van acabar en sisè lloc amb una puntuació de 187 punts.

## Participació

| Any | Seu | Artista | Cançó | Lloc | Punts |
| No hi hauria participat en 2016 ||||||
| 2015 | Istanbul | Adis Škaljo | "Pa šta" | 8/21 | 154 |
| 2014 | Kazan | Mensur Salkić | "Šutim" | 8/21 | 154 |
| 2013 | Eskişehir | Emir & Frozen Camels feat. Mirza | "Ters Bosanka" | 19/25 (Semifinal) | 154 |

## Festivals organitzats a Bòsnia i Hercegovina

No ha estat seu de cap esdeveniment fins al moment

## Referències

* ↑ «Turkvisió 2013 Representant de Bòsnia i Hercegovina Emir i Frozen Camels». turkvizyon.info, 18-10-2013. Arxivat de l'original el 2013-10-20. [Consulta: 22 juliol 2020].
# Pseudoceloma

El pseudoceloma (fals celoma) és una cavitat corporal plena de fluid d'origen blastocèlic. El pseudoceloma es presenta en animals en els quals el mesoderm envaeix només parcialment el blastocel. Els animals amb pseudoceloma s'anomenen pseudocelomats o blastocelomats.
En els nematodes el pseudoceloma es troba dins de la paret corporal externa i banya els òrgans interns, incloent els sistemes alimentari i reproductiu. El pseudoceloma conté celomacits que proporcionen pressió hidroestàtica a tot l'animal, funciona com lubricant entre teixits i proporciona un medi pel senyalament intercel·lular i el transport de nutrients.
És freqüent que el pseudoceloma quedi obliterat en l'animal adult degut al creixement del teixits; en aquest cas, el pseudoceloma resta reduït als espais intersticials, plens de líquid celòmic que envolten els derivats mesodèrmics. La forma de presentar-se el pseudoceloma en l'adult varia considerablement d'un grup zoològic a un altre.

## Referències

* ↑ Brusca, R. C. & Brusca, G. J., 2005. Invertebrados, 2ª edición. McGraw-Hill-Interamericana, Madrid (etc.), XXVI+1005 pp. ISBN 0-87893-097-3.

## Enllaços externs

* Los pseudocelomados Arxivat 2007-12-13 a Wayback Machine.
# Eleccions regionals franceses de 1998

Les Eleccions regionals franceses de 1998 se celebraren el 15 de març de 1998. En elles de 22 regions metropolitanes, a 14 hi guanyà la dreta, de les que a cinc el president del consell regional fou escollit amb el suport del Front Nacional.

## Llista dels presidents regionals després de les eleccions

* Alsàcia: Adrien Zeller (UDF)
* Aquitània : Alain Rousset (PS)
* Alvèrnia : Valéry Giscard d'Estaing (UDF)
* Borgonya : Jean-Pierre Soisson (UDF, amb suport del FN)
* Bretanya : Josselin de Rohan (RPR)
* Xampanya-Ardenes : Jean-Claude Étienne (RPR)
* Còrsega : José Rossi (RPR)
* Franc-Comtat : Jean-François Humbert (UDF)
* Guadeloupe : Lucette Michaux-Chevry (RPR)
* Guyane : Antoine Karam (PSG)
* Île-de-France : Jean-Paul Huchon (PS)
* Llenguadoc-Rosselló : Jacques Blanc (UDF, amb suport del FN)
* Llemosí : Robert Savy (PS)
* Lorena : Gérard Longuet (RPR)
* Martinica : Alfred Marie-Jeanne (MIM)
* Midi-Pirineus : Martin Malvy (PS)
* Nord-Pas de Calais : Michel Delebarre (PS)
* Baixa Normandia : René Garrec (UDF)
* Alta Normandia : Alain Le Vern (PS)
* País del Loira : François Fillon (RPR)
* Picardia : Charles Baur (UDF, amb suport del FN)
* Poitou-Charentes : Jean-Pierre Raffarin (UDF)
* Provença-Alps-Costa Blava : Michel Vauzelle (PS)
* Reunion : Paul Vergès (PCR)
* Roine-Alps : Charles Millon (UDF, amb suport del FN)
# Ciria

Ciria és un municipi espanyol ubicat a la província de Sòria, dins la comunitat autònoma de Castella i Lleó. Limita al nord amb Noviercas, al sud Reznos i a est i oest amb Torrelapaja i Malanquilla, a la província de Saragossa.
# Benito Gimeno Pescador

Benito Gimeno Pescador va ser el primer alcalde republicà de Sant Adrià de Besòs; Va exercir el càrrec del 14 d'abril al 24 d'octubre de 1931.
Nascut a Báguena (provincia de Terol) el 1879 va traslladar-se a Sant Adrià de Besòs el 1923 on treballaria com a tipògraf. El 1931 és el cap de llista de la coalició republicana que obté el resultat majoritari a les eleccions municipals del 12 d'abril. Dos dies després, el 14 d'abril, el ple de l'Ajuntament escull Gimeno com a alcalde i expressa el seu suport a la nova república.
Pocs mesos després de la constitució de l'Ajuntament, es farien evidents les disputes internes en el govern local, sobretot entre l'acalde Gimeno i el Tinent d'alcalde Francesc Micheli, que acabaran comportant la dimissió del primer i l'elecció de Micheli com a alcalde el 24 d'octubre de 1931.
Després de la guerra va ser empresonat per haver estat afiliat a partits d'esquerra, però no va poder ser acusat de cap acte delictiu i fou alliberat als cinc mesos. No hi ha constància de la seva activitat a partir d'aquell moment.

## Referències

* 1 2 3 Márquez Berrocal, Manuel. Sant Adrià de Besòs 1900-1939. Sant Adrià de Besòs: Ajuntament de Sant Adrià de Besòs, Març 2020. ISBN 978-84-09-18706-5.
* ↑ Martínez Barceló, Pep. L'Ajuntament Republicà i els seus alcaldes. Sant Adrià de Besòs. Sant Adrià de Besòs: Ajuntament de Sant Adrià de Besòs, 2006.
# Cala Trebalúger

La platja de Trebalúger és una platja verge de Menorca que es troba a la part sud de l'illa entre el municipi d'Es Migjorn i Ferreries. La platja s'ha preservat gràcies principalment a la dificultat d'accés que té, ja que per arribar-hi s'ha de caminar una hora i mitja a través del Camí de Cavalls.
Des de l'oest es pot accedir a Trebalúger per Cala Galdana, passant per la platja de Cala Mitjana i des de l'est es pot accedir des de la platja de Binigaus passant per les cales de Cala Escorxada i Cala Fustam. Una altra manera d'arribar-hi sense caminar és en barca. Aquests condicionants fa que aquesta platja sigui un lloc tranquil, sobretot, fora del mes d'agost.
En aquesta platja desemboca el torrent de Trebalúger. El barranc que porta aquest torrent, és el barranc de Son Fideu. Aquest barranc s'utilitzava antigament per a l'agricultura de regadiu, ja que gaudia de fonts d'aigües naturals i d'unes condicions climatològiques molt bones per al cultiu d'arbres, sobretot, fruiters.
La platja té una arena molt blanca i fina característica de les platges del sud de Menorca. No és una cala molt gran i la seva aigua és de color blau turquesa, clara i neta.

## Enllaços externs

* Cala Trebalúger Arxivat 2014-04-07 a Wayback Machine., a Platges de Menorca
# Pseudoceròtids

Els pseudoceròtids (Pseudocerotidae) constitueixen una família de platihelmints marins que pertanyen a l'ordre dels policlàdides.
Els gèneres de pseudoceròtids es distingeixen pels patrons de coloració perquè no presenten diferències distingibles en l'anatomia reproductora.

## Referències

* ↑ Lang A, 1884. Die Polycladen (Seeplanarien) des Golfes von Neapel und der angrenzenden Meeresabschnitte. Eine Monographie. Fauna Flora Golfes Neapel. W. Engelmann, Leipzig. Fauna Flora Golfes Neapel 11:ix+688 pp.
* ↑ Newman JL, Cannon LRG, 1994. Pseudoceros and Pseudobiceros (Polycladida, Pseudocerotidae) from Eastern Australia and Papua New Guinea. Mem. Qld. Mus., 37:205-266.
* ↑ Newman JL, Cannon LRG, 1995. Colour pattern variation in the tropical flatworm, Pseudoceros (Platyhelminthes, Polycladida). The Raffles Bulletin of Zoology, 43: 435-336.
# Josep Mascort i Ribot

Josep Mascort i Ribot (La Creueta (Quart), 20 de setembre de 1898 - La Creueta (Quart), 11 d'agost de 1970) fou un pedagog i polític català, diputat a les Corts Espanyoles durant la Segona República.

## Biografia

Treballà com a mestre nacional a Queralbs el 1928 i a Vilanna el 1932, i va donar classes de català a mestres per al Comitè de la Llengua de la Generalitat. Alhora milità a Esquerra Republicana de Catalunya (ERC), partit amb el qual fou elegit diputat per la província de Girona a les eleccions generals espanyoles de 1933 i 1936, aquestes dins les files del Front d'Esquerres. Durant la guerra civil espanyola fou membre de les comissions parlamentàries d'Instrucció Pública (1936-1939) i de Comunicacions (1936-1939), Comissari de la Generalitat a Girona (1938), alcalde de Bescanó i vocal tècnic del Comitè Escola Nova Unificada.
En acabar la guerra es va exiliar a Mèxic el 1940. Residia al carrer Salazar, número 7, de Texcoco, on hi va adquirir una escola. En 1945 fou un dels signants del memoràndum presentat a la Conferència de San Francisco, però el 1949 decidí tornar a Catalunya. Va crear una escola privada al barri antic de Girona.

## Referències

* ↑ Fitxa del Congrés dels Diputats

## Enllaços externs

* biografies de parlamentaris catalans
* Josep Mascort Arxivat 2015-02-25 a Wayback Machine. a memòriaesquerra.cat Arxivat 2015-03-11 a Wayback Machine.